Nintendo 2DS

Nintendo 2DS (lühendina 2DS) on kaheksanda põlvkonna pihukonsool, mida toodab Nintendo. 2DS on Nintendo 3DS-i järglane, mis on mõeldud eelkõige nooremaealistele kasutajatele.  Põhilised müügipunktid seisnevad odavas hinnas ja uues jõulises korpuses, mis peaks äratama huvi nooremate seas.  Kui võrrelda Nintendo 2DS-i 3DS-iga, siis on nad sisu poolest vägagi sarnased. Tarkvara, mis töötas 3DS-il töötab ka 2DS-il. Põhilised muudatused on toimunud riistvara poolel, kus on toimunud muudatused ekraani ja korpusega. Kui 3DS-il oli ekraan auto-stereoskoopiline, siis 2DS-il on see asendatud tavalise LCD-ekraaniga, et konsool oleks odavam ja olla rohkem lastesõbralik, sest on mõningaid arvamusi, et 3DS on ohtlik laste silmadele. 2DS-i korpus on läbinud suure muudatuste kuuri. Esiteks pole konsool kokkuvolditav nagu oli tema eelkäija 3DS. Sellepärast on 2DS-i korpus saanud hüüdnimeks kiltkivi. Teatud riistvaraliste muudatustega on suudetud Nintendo 2DS-i ja 3DS-i vahel luua 40-dollariline hinnavahe.﻿ Nintendo 2DS-i oli esmakordselt võimalik näha 28. augustil 2013, kui see avalikustati pressiteate kaudu.  Ameerika Nintendo presidendi Reggie Fils-Aime sõnul on 2DS mõeldud põhiliselt noorematele, kes on viie- kuni seitsmeaastased. Niisiis lähtuti põhiideest, et tuleb luua odav pihukonsool, mis oleks ehituselt jõuline, vastupidav ja lastesõbralik. Lisaks uuele ehituskujule vahetati auto-stereoskoopiline ekraan, mis väidetavalt võib kahjustada laste silmi, tavalise LCD-ekraani vastu. Nintendo 2DS jõudis müüki 12. oktoobril 2013 Austraalias, Euroopas ja Põhja-Ameerikas eri värvi korpustega. Põhja-Ameerikas oli võimalik valida korpust musta + sinise ja musta + punase värvi vahel ning Euroopas ja Austraalias musta + sinise ja valge + punase vahel. Lisaks 2DS-ile tuli samal päeval välja ka 15 2DS-iga ühilduvat uut mängu. 28. novembril 2014 tuli turule veel kaks 2DS-i mudelit, mis olid mõlemad läbipaistva korpusega. Nintendo 2DS kasutab suuremalt osalt samu riistvara osi nagu Nintendo 3DS. Põhiline erinevus on korpuse disainis ja ekraanis. Kui Nintendo 3DS kasutas nõndanimetatud merekarbi disaini, kus konsool koosnes kahest tükist ja seda oli võimalik kokku voltida, siis 2DS jälgib kiltkivi disaini, mis koosneb ühest tükist. Teine suurem erinevus on 2DS-il ekraanis. Kui varem oli võimalik 3DS-il auto-stereoskoopiliseekraani abil näha 3D-pilte, siis 2DS-il on see ekraan asendatud tavalise LCD-ekraaniga. Ka on eemaldatud üks kõlaritest, mistõttu on seadmel monoheli. Nende muudatuste põhjus oli soov saavutada 2DS-i võimalikult madal hind. 2DS-i korpus koosneb ühest tükist, millepärast on konsooli disain saanud hüüdnimeks kiltkivi. Korpus on jõuline ja peaks kannatama rohkem kui 3DS. Peale selle on palju korpuse värvivariante: musta + sinise, valge + punane, must + punane, roosa + valge, läbipaistev punane ja läbipaistev sinine. Nagu Nintendo 3DS kasutab Nintendo 2DS sama protsessorit, graafikakiipi ja mälu. Pihukonsool kasutab ARM11 MPcore kahetuumalist protsessorit, DMP PICA200 graafikakiipi ja 128 MB FCRAM-i koos 6 MB VRAM-iga. Lisaks on seadmel ARM9 ühetuumaline protsessor, et oleks võimalik tagurpidi ühilduvus vanemate mängudega. Nintendo 2DS kasutab 2DS 3,6 V 1300 mAH 5 Wh laetavat liitiumioonakut. Keskmine aku kestvus 3DS mänge mängides on 3,5–5,5 tundi, DS-mänge mängides 5–9 tundi ja puhkerežiimis umbes 3 päeva. Aku täislaadimiseks kulub keskmiselt 3,5 tundi. Nintendo 2DS koosneb ühest suurest LCD-ekraanist, kuigi algul võib tunduda, et tegu on kahe eraldi ekraaniga. Suur LCD-ekraan on jagatud kaheks osaks, millest üks on tavaline LCD-ekraan ja teine on puutetundlik LCD-ekraan. Riistvara ja tarkvara abiga on suudetud luua ühest suurest LCD-ekraanist kaks töötavat ekraani. Niimoodi on ka suudetud vähendada 2DS-i kulusid. Lisaks on ekraanil 5 valgustaset, kus 0 on madalaim ja 5 on kõrgeim. Sarnaselt Nintendo 3DS-iga kasutab Nintendo 2DS 2,4 GHz 802.11b/g koos WPA/WPA2-turvaelementidega kaugvõrku. Kohtvõrgu jaoks kasutab 2DS infrapunaühendust. Nintendo 2DS koosneb järgmistest sisendseadmetest: D-pad Circle Pad A/B/X/Y, L/R, and START/SELECT nupud Kodu nupp Magamise lüliti Puutetundlik ekraan Mikrofon Helikontroller 3 kaamerat Kõik kaamerad on resolutsiooniga 640 x 480, objektiivid on ühtse lähenemisega ja kasutavad CMOS-elementi. Üks kaameratest on kasutaja poole, 2DS-i ees, ja teised kaks on 2DS-i taga. Kuigi ekraan ei võimalda 3D-pildi vaatamist on võimalik tagumise kahe kaamera abil teha 3D-pilte. Traadita ühenduse lüliti Liikumisandur Güroandur 2DS-il on järgmised pesad: mängukaardi pesa SD-kaardi pesa AC-adapteri pesa helipistiku pesa (võimaldab stereoheli, kui ühendada kõrvaklapid) stiilusehoidik. Nintendo 2DS on võimeline kasutama 3DS- ja DS-mängukaarte, mille pealt on võimalik lugeda mänge. Konsooliga on kaasas järgmised tarvikud: 4 GB SDHC-mälukaart mängude, piltide, muusika ja muude failide hoidmiseks AC-adapter stiilus, millega on võimalik kasutada puutetundliku ekraani 6 AR-kaarti Lisaks on võimalik 2DS-ile osta ja kinnitada randmepael. Nintendo 2DS kasutab enamalt jaolt sama süsteemi tarkvara, mida kasutab Nintendo 3DS. Süsteemi tarkvara uuendatakse pidevalt, et saada lahti vigadest ja turvaaukudest. 2DS võimaldab interneti kaudu uuendada süsteemi tarkvara, mängida mänge võrgus, kasutada Nintendo eShopi mängude ostmiseks ja muud, mis kasutab internetiühendust. Nintendo 2DS ühildub ka kõikide 3DS- (3D-vaade pole saadaval) ja DS-mängudega. Samuti on 2DS-il olemas eelinstallitud tarkvara. Tarkvara, mille abil on võimalik luua Miisid. Miisid on võimalik luua kahel viisil. Üheks on luua üks algusest peale lisades ise erinevaid näo ja kere omadusi. Teiseks on pildi tegemine kaamera abil peale mida koos näo tuvastamise süsteemiga loob tarkvara pildiga sarnase Mii. Mii tegelasi on võimalik jagada sõpradega ja neid on võimalik kasutada mõningates mängudes. Veebipõhine suhtlusvõrgustik, kus mängijad saavad suhelda ja jagada oma tegevustest mängudest, tegevustest ja muust läbi Mii tegelaste. Võimalik on postitada sõnumeid, ekraanipilte ja konsooli abil loodud joonistusi. Tarkvara, mille abil on võimalik koguda teiste inimeste Mii tegelasi. Tarkvara kasutamiseks tuleb lihtsalt jätta 2DS puhkerežiim ja siis sellega kõndida mööda teistest, kellel on sama tarkvara. Programm, kuhu on sisse seadistatud üle 29 000 asukoha, kus on võimalik saada tasuta Wi-Fi ühendust mängukonsoolile. Ka asub igas asukohas auhind. Auhindadeks võivad olla videod, animatsioonid, mängude demod ja muu. On Nintendo digitaalne e-pood, kust saab alla laadida ja osta tarkvara. Läbi poe on võimalik laadida alla taustapilte, automaatseid uuendusi mängudele, vaadata videoid, proovida rakendusi, mängude demosid ja osta mänge. Lisaks sellele on kasutajatel võimalik hinnata tarkvara 5 palli süsteemis. Programm, millega saab internetti sirvida, lugeda e-posti ja uudiseid. Lisaks on võimalik kasutada brauserit mängude mängimise ajal. Ka on võimalik laadida üles kaameraga tehtud pilte ja mängude ekraanipilte. Programm, mille abil saab luua ja kuulata muusikafaile aga ka ise neid luua. Võimalik on kuulata MP3- ja AAC-vormingus faile. Lisaks saab salvestada konsooli mikrofoni abil helisid ja siis neid filtritega muundada. Programm, mis jälgib nii mängude infot kui ka füüsilist aktiivsust. Infot saab kuvada päevade, kuude või aastate kaupa. Kõndimisega saab teenida punkte, mida võib kasutada erinevates mängudes, mis utiliseerivad punkte, erilisele sisule või muule kasulikule juurdepääsemiseks. Hulk mänge, mis kasutavad kaasasolevaid AR-kaarte ja välimist kaamerat. Kaartide ja kaamera abil on võimalik ekraanile luua mänguväli ja pärast seda alustada mängu. Mäng, mis kasutab kaamerat ja konsooli güroandurit. Mängu alustamiseks tuleb teha kellegi näost pilt, mispeale ilmuvad sama isiku näoga olendid ekraanile vastastena. Muide, kui mõni inimene möödub ekraanist ja tema nägu jääb kaamerale silma, siislisatakse ka tema nägu vastaste hulka. Mängus tulistamiseks kasutab konsool güroandurit ja taustaks kaamera pilti. Pärast 2DSi avaldamist sai mängukonsool vastakat tagasisidet. Mõned pidasid 2DS-i raha raiskamiseks, sest lisades paarkümmend eurot või dollarit sai osta 3DS-mudeli, millel oli rohkem võimalusi. Teised aga pidasid soodsat hinda ja 3D-võimaluste puudumist just paremaks, kuna nii sai hoiduda teatud riskidest, mida on tekitanud 3DS. Nintendo DS Nintendo 3DS Nintendo http://www.nintendo.co.jp/ir/library/historical_data/pdf/consolidated_sales_e1409.pdf http://www.nintendo.com/3ds/2ds http://www.ign.com/articles/2013/08/28/nintendo-announces-2ds http://www.eurogamer.net/articles/digitalfoundry-nintendo-2ds-review http://www.theguardian.com/technology/2011/jan/20/nintendo-3ds-could-harm-child-eyes-claim "Arhiivikoopia". Originaali arhiivikoopia seisuga 8. detsember 2014. Vaadatud 6. detsembril 2014.{{netiviide}}: CS1 hooldus: arhiivikoopia kasutusel pealkirjana (link) http://www.theregister.co.uk/2013/08/29/nintendo_launches_unhinged_2ds/ http://www.ign.com/wikis/nintendo-3ds/3DS_vs._3DS_XL_vs._2DS_Comparison_Chart https://www.youtube.com/watch?v=p986eUrW8Ic Nintendo 2DS – tutvustusvideo https://www.youtube.com/watch?v=p986eUrW8Ic http://www.gamesindustry.biz/articles/2013-08-28-nintendo-cuts-wii-u-by-USD50-announces-2ds-handheld http://www.kotaku.com.au/2013/08/the-nintendo-2ds-australian-details/ http://www.nintendo.co.uk/News/2011/Nintendo-confirms-day-one-launch-line-up-for-Nintendo-3DS-253379.html http://www.zavvi.com/nintendo-2ds-console/nintendo-2ds-transparent-red-pok-mon-omega-ruby/11023398.html http://www.amazon.co.uk/Nintendo-Transparent-Pokemon-Alpha-Sapphire/dp/B00NZ3YNZ2 http://www.dvice.com/2013-10-11/nintendo-2ds-hands-cheap-plasticky-and-super-comfy http://www.wired.com/2013/08/nintendo-2ds/ https://www.nintendo.co.uk/Nintendo-3DS/Nintendo-2DS/Colour-Range/Colour-Range-900679.html "Arhiivikoopia". Originaali arhiivikoopia seisuga 12. november 2014. Vaadatud 7. detsembril 2014.{{netiviide}}: CS1 hooldus: arhiivikoopia kasutusel pealkirjana (link) http://www.nintendolife.com/news/2013/10/we_opened_up_the_nintendo_2ds_and_found_a_1300mah_battery_inside "Arhiivikoopia". Originaali arhiivikoopia seisuga 16. märts 2013. Vaadatud 16. märtsil 2013.{{netiviide}}: CS1 hooldus: arhiivikoopia kasutusel pealkirjana (link) http://www.eurogamer.net/articles/2013-10-16-this-is-what-the-2ds-huge-single-lcd-screen-looks-like http://www.cnet.com/news/2ds-has-one-big-screen/ http://www.polygon.com/2013/8/30/4676984/nintendo-2ds-hands-on-surprisingly-not-the-worst-thing-ever https://www.nintendo.co.uk/Nintendo-3DS/Nintendo-2DS/Unique-Controls/Unique-Controls-796703.html http://www.nintendo.com/consumer/downloads/manual-2ds-usa-canada-english.pdf http://www.gamerheadlines.com/2013/11/nintendo-2ds-full-specs-price/ http://www.ign.com/wikis/nintendo-3ds/Tech_Specs http://www.nintendo.com/3ds/buy/#/box-2ds-red http://kotaku.com/introducing-the-nintendo-2ds-no-thats-not-a-typo-1214807721 http://www.nintendo.com/3ds/built-in-software#/mii-maker http://www.nintendo.com/3ds/built-in-software#/miiverse http://www.nintendo.com/3ds/built-in-software#/mii-plaza http://www.nintendo.com/3ds/built-in-software#/nintendo-zone http://www.nintendo.com/3ds/built-in-software#/nintendo-eshop http://www.nintendo.com/3ds/built-in-software#/internet-browser http://www.nintendo.com/3ds/built-in-software#/3ds-sound http://www.nintendo.com/3ds/built-in-software#/activity-log http://www.nintendo.com/3ds/built-in-software/#/included-games http://www.ibtimes.com/nintendo-2ds-5-reasons-why-it-will-fail-1401642 http://www.expertreviews.co.uk/games/53260/nintendo-2ds-review-now-just-90 http://www.dailymail.co.uk/sciencetech/article-1371435/Nintendo-3DS-makes-gamers-sick-gives-headaches.html